Къэбэрдей-Балъкъэр Республикэм и Iэтащхьэ КIуэкIуэ Ю. А. Балъкъэр лъэпкъым и къэщIэрэщIэжыныгъэ махуэм ирихьэлIэу цIыхухэм зэрехъуэхъур
Балъкъэр лъэпкъым и лъэпкъ автономиер зэрызэфIагъэувэжрэ нобэ илъэс 60 ирокъу. А махуэ гъуэзэджэр республикэм ис псоми я зэхуэдэ лъэпкъ гуфIэгъуэщ. Балъкъэр лъэпкъым и къэщIэрэщIэжыныгъэ фIэщыгъэм езым и купщIэр куущ.
«Къэбэрдей АССР-р Къэбэрдей-Балъкъэр АССР-м хуэгъэкIуэжыным и IуэхукIэ» КъБАССР-м и Совет Нэхъыщхьэм 1957 гъэм гъатхэпэм и 28-м къищта Законыр тхыдэм и пэжымрэ захуагъэмрэ я дамыгъэу уващ. Гузэвэгъуэхэмрэ хамэщIым щыщыIэм телъа бэлыхьхэмрэ балъкъэр лъэпкъыр къызэфIагъэщIакъым. Къыдалъхуа губзыгъагъэм, ерыщыгъэм, егугъуныгъэм я фIыщIэкIэ хьэзабхэм я лъэхъэнэ гугъум ар къызэтенэри, адыгэхэм, урысхэм, республикэм щыпсэу адрей лъэпкъхэм я дэIэпыкъуныгъэкIэ хэкум гъащIэ тэмэм щызэтриухуэжащ. БлэкIа илъэсипщIхэм гъащIэм и IэнатIэ псоми балъкъэр лъэпкъым ехъулIэныгъэ инхэр къыщихьащ. Нобэ ар нэхъыфIым хуэплъэу пщэдейрей гъащIэм хуокIуэ икIи Къэбэрдей-Балъкъэрым ис лъэпкъхэм я унагъуэ зэкъуэтым хэту езым хуэфэщэн лэжьыгъэ хещIыхь иджырей Урысей къэралыщIэр зэтегъэувэным. Шэч къытесхьэркъым, дэ псори дызэкъуэтмэ, сыт хуэдэ гугъуехьми дызэрыпэлъэщынум икIи экономикэ, социальнэ зыужьыныгъэм и гъуэгум тету республикэр япэкIэ зэрыдгъэкIуэтэнум.
ПIалъэ гъуэзэджэмкIэ Къэбэрдей-Балъкъэрым исхэм сохъуэхъу, дэтхэнэми мамырыгъэ, фIыгъуэ, насып, ефIэкIуэныгъэ иIэну си гуапэщ.
